b'\n_START_ARTICLE_\nFokalna segmentalna glomeruloskleroza\n_START_PARAGRAPH_\nFokalna segmentalna glomeruloskleroza je bolest bubreg, uzrok nefrotskog sindroma ili asimptomatske proteinurije kod djece i odraslih.\n_START_SECTION_\nPatofiziologija i patologija\n_START_PARAGRAPH_\nEtiologija ili incijalni mehanizam nastanka bolesti je jo\xc5\xa1 velikim dijelom nepoznat, osim u odre\xc4\x91enim slu\xc4\x8dajevima bolesti uzrokovanih virusima. Primarni patofiziol\xc5\xa1ki proces je o\xc5\xa1te\xc4\x87enje u blizini ili izravno podocita, brisanje nastavka no\xc5\xbeica, proliferacija mezangija, endotelnih i epitelnih stanica u ranoj fazi, nakon koje slijedi smanjivanje i kolaps glomerularnih kapilara, te na kraju nastanak o\xc5\xbeiljka (skleroza - nakupljanje kolagena tip IV, a ponekad hijalinoza - nakupljanje hijalina). Karakteristi\xc4\x8dna lezija je segmentalna solidifikacija glomerula, naj\xc4\x8de\xc5\xa1\xc4\x87e perihilarne regije, a ponekad i perifernije, uklju\xc4\x8duju\xc4\x87i i tubule. Stupanj o\xc5\xa1te\xc4\x87enja razli\xc4\x8dite je za pojedina podru\xc4\x8dja u bubregu, od normalnih nezahva\xc4\x87enih glomerula do segmentalne, te kona\xc4\x8dne globalne glomeruloskleroze. Postoji odre\xc4\x91eni podtipovi bolesti, koji se morfolo\xc5\xa1ki razlikuju.\n_START_SECTION_\nSimptomi\n_START_PARAGRAPH_\nBolest se naj\xc4\x8de\xc5\xa1\xc4\x87e prezentira simptomi karakteristi\xc4\x8dnim za nefrotski sindrom, kao \xc5\xa1to su generalizirani edemi dok u laboratorijskim nalazima je proteinurija, hipoalbuminemija i hiperlipidemija. \xc4\x8cesto slu\xc4\x8dajni nalaz proteinurije mo\xc5\xbee biti prvi znak FSGS. U te\xc5\xbeim slu\xc4\x8dajevima bolest se prezentira te\xc5\xa1kim zatajenjem bubrega uz simptome uremije (npr. povra\xc4\x87anje, mu\xc4\x8dnina, krvarenje). Za potvrdu bolesti potrebno je biopsijom bubrega utvrditi mikroskopske promjene na bubregu karakteristi\xc4\x8dne za bolest.\n_START_SECTION_\nLije\xc4\x8denje\n_START_PARAGRAPH_\nSpecifi\xc4\x8dno lije\xc4\x8denje primarne bolesti je empirijsko, te se naj\xc4\x8de\xc5\xa1\xc4\x87e kortikosteroidi. Pojedine varijante bolesti reagiraju nejednako na terapiju, te je prognoza vrlo razli\xc4\x8dita. U lije\xc4\x8denju bolesti koristi i poseban re\xc5\xbeim prehrane, te lijekovi koji lije\xc4\x8de posljedice bolesti kao \xc5\xa1to su npr. diuretici, ACE inhibitori, blokatori angiotenzinskih receptora, hipolipemici i ostali antihipertenzivi.'